༈ །།རྡོ་རྗེའི་ཚིག་གི་དོན་གསལ་བར་བསྟན་པ་འདི་དག་ལ་མཇལ་ན། གཞི་ལུང་མ་བསྟན་པའི་སྐབས་སུ་སྣང་བ་ཡོད་མི་སྲིད་ཀྱང་གདངས་ཕྱིར་ཤར་ན་གྲོལ་འཁྲུལ་གང་ཡང་མ་བྱུང་བ་ལ་བར་གྱི་བསྐལ་པར་གསུངས་པ་ནི་གོ་བར་ཡང་ནུས་ཏེ། རང་སྣང་ཤེས་ནས་གྲོལ་བ་རྣམས་ཡང་གྲོལ་སྔ་ཕྱི་དུ་མ་ཡོད་པ་ནི། ཆོས་ཉིད་བར་དོར་གྲོལ་བ་རྣམས་ལ་སྐད་ཅིག་སྔ་ཕྱི་གྲོལ་ཚུལ་ཐ་དད་དུ་གསུངས་པས་ཤེས་ཤིང་། ངོ་མ་ཤེས་ནས་སེམས་དུ་སྣང་བ་ནི་སྲིད་པ་བར་དོ་ཤར་བའི་ཚོད་ལྟ་བུ་ལ་ད་གདོད་འབྱུང་བར་འདུག་སྙམ་མོ། །གཞི་སྣང་ཤར་ནས་བཟུང་ཐམས་ཅད་ཀྱི་སྣང་བ་དབྱིངས་སུ་མ་ནུབ་ཀྱི་བར་དུ་ནི་ལྷུན་གྲུབ་རིན་པོ་ཆེའི་སྣང་བ་ཡང་འགོག་མེད་དུ་ནས་ཡོད་པར་གསུངས་པ་འདིས་རྫོགས་ཆེན་རང་ལུགས་ཀྱི་སྣང་བ་ལྷར་སྒྲུབ་ཀྱང་གོ་བར་ནུས་ཤིང་། །གལ་ཏེ་དེ་ལྟར་རྟག་པར་ཤར་མེད་ན་ཀུན་ཏུ་བཟང་པོ་གྲོལ་ཡང་ཆད། མ་དག་སེམས་ཅན་འཁྲུལ་མར་ཆད་དེ་ཐུགས་རྗེའི་འབྲེལ་བ་ཡང་མེད་པར་འགྱུར་ཞིང་།